
                  Contract  de servicii

nr.______________data_______________

Preambul

În temeiul  Legii nr. 98/2016 privind achizițiile publice și HG nr. 395/2016 privind aprobarea  Normelor Metodologice  de aplicare a prevederilor  referitoare la atribuirea contractului de achiziție publică/acordului cadru din Legea nr. 98/2016 privind achizițiile publice<LLNK 12016    98 10 201   0 17>, cu modificările şi completările ulterioare, s-a încheiat prezentul contract de servicii, 

Colegiul Tehnic Cai Ferate Unirea Pașcani, cu sediul social în str. Ceferiștilor nr. 3, Municipiul Pascani, județ Iasi, cod de înregistrare fiscală 4541475, cont RO57TREZ24A650402710130, deschis la TREZORERIA PASCANI, reprezentata prin Dna. Orășanu Daniela, in calitate de Director,
în calitate de achizitor, pe de o parte

şi 

  S.C. , adresa str, , nr. , ap. telefon/fax , număr de înmatriculare ,  cod fiscal , cont Trezorerie ..........................................................................reprezentată prin , funcţia Director în calitate de 

în calitate de prestator, pe de altă parte.

    2. Definiţii

    2.1. - În prezentul contract următorii termeni vor fi interpretaţi astfel:

    a. contract - prezentul contract şi toate anexele sale;

    b. achizitor şi prestator - părţile contractante, aşa cum sunt acestea numite în prezentul contract;

    c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

    d. servicii - activităţile a căror prestare face obiectul contractului;

    e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legatura cu serviciile prestate conform contractului;

    f. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

    g. zi - zi calendaristică; an - 365 de zile.

    3. Interpretare

    3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

    3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
    Clauze obligatorii

    4. Obiectul principal al contractului

    4.1. - Prestatorul se obligă să presteze ,, …………………..”.
în perioada convenită şi în conformitate cu obligaţiile asumate prin prezentul contract. 
    4.2.–Vizitarea amplasamentului împreună cu un delegat al beneficiarului se va face după semnarea  contractului.

    5. Preţul contractului

    5.1. - Preţul total convenit pentru îndeplinirea contractului, plătibil prestatorului de către achizitor este de ........... lei fără TVA,  la care se adaugă TVA, conform prevederilor legale în vigoare de la data emiterii facturii. 
        6. Durata contractului

    Durata contractului este de....... zile calendaristice de la semnarea contractului/predarea amplasamentului.

    7. Executarea contractului

    7.1. - Executarea contractului începe după semnarea contractului de către părţi.
    8. Documentele contractului

a)- tema de proiectare/ caiet de sarcini, inclusiv clarificarile si/sau masurile de remediere aduse pana la depunerea ofertelor ce privesc aspectele tehnice si financiare
b)- oferta, respectiv propunerea tehnica si propunerea financiară, inclusiv clarificarile din perioada de evaluare;

c)- garantia de buna executie;

d)- angajamentul ferm de sustinere din partea unui tert, daca este cazul;

e)- contractele cu subcontractantii, daca este cazul;

f)- acordul de asociere, daca este cazul;

g)- acte aditionale, daca partile vor semna astfel de documente in timpul derularii contractului.

    9. Obligaţiile principale ale prestatorului

    9.1. - Prestatorul se obligă să presteze serviciile prevăzute în contract cu profesionalismul şi promptitudinea cuvenite angajamentului asumat şi în coformitate cu oferta sa.

    9.2. - Prestatorul se obligă să presteze serviciile în conformitate cu oferta anexată la contract.
    9.3 - Prestatorul are obligaţia de a preda documentele, pe bază de proces verbal.

    9.4. - În cazul în care, după verificarea documentelor, se constată că este necesară efectuarea unor modificări, prestatorul le va efectua fără costuri suplimentare, în termen de maxim 10 zile de la notificarea de către achizitor.
   9.5. - Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în prezentul contract sau se poate deduce în mod rezonabil din contract.  

     9.6. - Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

     9.7. - Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

    9.8. - Prestatorul se obligă să respecte reglementările referitoare la condiţiile de muncă şi protecţia muncii. 

    9.9. - Prestatorul se obligă să despăgubească achizitorul împotriva oricăror:

       i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile prestate; şi

       ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
10. Obligaţiile principale ale achizitorului.
10.1. - Achizitorul se obligă să recepţioneze, potrivit clauzei 15, toate documentele solicitate, în termenul convenit.
10.2. – Plata facturii se va efectua în 30 zile de la primirea facturii.
11. Sancţiuni pentru neîndeplinirea culpabilă a obligaţiilor
11.1. - În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate prin prezentul contract, atunci achizitorul are dreptul de a percepe penalităţi de întârziere în cuantum de 0,02 % pe zi  de întârziere din preţul contractului, până la îndeplinirea efectivă a obligaţiilor. Plata acestora de către prestator se va efectua în termen de 15 zile calendaristice de la emiterea facturii de penalităţi.
11.2 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
11.3 - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului. 
Clauze specifice
12. Garanţia de bună execuţie a contractului

12.1 - Prestatorul se obligă să constituie garanţia de bună execuţie a contractului în cuantum de 10% din valoarea contractului, fără TVA.

12.2 – Garantia de buna executie se constituie printr-un instrument de garantare emis în condițiile legii de o societate bancară sau de o societate de asigurări în condițiile art. 40 alin. (1) din H.G. nr. 395/2016. Prestatorul are obligația de a deschide un cont la dispoziția Achizitorului, la o bancă agreată de ambele părți. Garanţia de bună execuţie devine anexă la contract.
12.3 – Achizitorul se obligă să emită ordinul de începere a contractului numai după ce prestatorul a făcut  dovada constituirii garanţiei de bună executie.

12.4 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu prestează din vina exclusivă, prestează cu întârziere sau prestează necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.   
12.5 – Achizitorul se obligă să restituie garanţia de bună execuţie în condițiile art. 42  din HG 395/2016.12.1 

13. Alte responsabilităţi ale prestatorului
13.1. - (1) Prestatorul are obligaţia de a executa serviciile prevăzute în contract (proiectare – documentaţie tehnică) cu profesionalismul şi promptitudinea cuvenite angajamentului asumat prin prezentul contract.
(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
(3)  Prestatorul se obligă să asigure asistenţă tehnică pe toată perioada execuţiei lucrărilor ce vor fi realizate în baza proiectului respectiv.
13.2. - Prestatorul este pe deplin responsabil pentru execuţia serviciilor în conformitate cu graficul de prestare convenit în graficul de timp anexat la contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
14. Alte responsabilităţi ale achizitorului
14.1. - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut şi pe care le consideră necesare îndeplinirii contractului.
15. Recepţie şi verificări
15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile legale.
15.2. - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.
16. Începere, finalizare, întârzieri, sistare
16.1. - (1) Prestatorul are obligaţia de a începe prestarea serviciilor în conformitate cu art.6.
(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:
a) prelungirea perioadei de prestare a serviciului; şi
b) preţul contractului nu se modifică.
16.2. - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în termenul convenit de părţi, termen care se calculează de la data începerii prestării serviciilor.

(2) În cazul în care:
i) orice motive de întârziere, ce nu se datorează prestatorului; sau
ii)alte circumstanţe neobişnuite, susceptibile de a surveni altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.
16.3. - Dacă pe parcursul îndeplinirii contractului prestatorul nu respectă obligaţiile asumate prin contract, respectiv durata contractului, acesta are obligaţia de a notifica acest lucru, în timp util, achizitorului.
Modificarea datei/perioadelor de prestare asumate prin contract se face cu acordul părţilor, prin act adiţional.
16.4. - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.
17. Ajustarea preţului contractului
17.1. - Pentru serviciile prestate, plăţile datorate de achizitor prestatorului sunt tarifele declarate în oferta financiară anexată la contract.
17.2. - Preţul contractului nu se ajustează.
18. Amendamente
18.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.
19. Subcontractanţi
19.1. - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2. - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.
(2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.
19.3. - (1) Prestatorul este pe deplin răspunzător faţă de achizitor de modul în care îndeplineşte contractul.
(2) Subcontractantul este pe deplin răspunzător faţă de prestator de modul în care işi îndeplineşte partea sa din contract.
(3) Prestatorul are dreptul de a pretinde daune-interese subcontractanţilor dacă aceştia nu işi îndeplinesc partea lor din contract.
19.4. - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.
20. Cesiunea
20.1. - Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.
20.2. - Cesiunea nu va exonera prestatorul de nicio responsabilitate privind garanţia sau orice alte obligaţii asumate prin contract.
21. Forţa majoră
21.1. - Forţa majoră este constatată de o autoritate competentă.
21.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
21.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
21.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
21.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
22.   Încetarea contractului: 

22.1. De plin drept, fără a mai fi necesară intervenţia unei instanţe judecătoreşti în următoarele cazuri:

      a)  - la expirarea duratei pentru care a fost încheiat;

           - la îndeplinirea obiectului prezentului contract; 

           - la o dată anterioară celei pentru care a fost încheiat, prin acordul de voinţă al părţilor contractante; 

           - în caz de forţă majoră. 

          În cazurile prevazute la art.19.1 prestatorul are dreptul de a pretinde doar plata corespunzătoare pentru partea din contract îndeplinită până la data încetării de plin drept a contractului. 

22.2.  Prin reziliere de drept, fără a mai fi necesară punerea în întârziere a prestatorului ori îndeplinirea vreunei formalităţi prealabile, şi, fără încuviinţarea vreunei instanţe judecătoreşti, partea lezată,  având dreptul de a pretinde daune interese, în următoarele cazuri:

   1)  prestatorul cesionează drepturile sale izvorâte din prezentul contract, fără acceptul achizitorului; 

   2) prestatorul nu-şi îndeplineşte obligaţiile contractuale, deşi a fost notificat de achizitor; 

   3) are loc orice modificare organizaţională care implică o schimbare cu privire la personalitatea juridică, natura sau controlul prestatorului, cu excepţia situaţiei în care asemenea modificări sunt înregistrate într-un act adiţional la prezentul contract de servicii. 

   4) una din părţi este declarată în stare de incapacitate de plăţi sau a fost declanşată procedura de lichidare sau îşi încetează activitatea ori apare orice altă incapacitate legală care împiedică executarea prezentului contract de servicii;

  5)Rezilierea prezentului contract nu va avea nici un efect asupra obligaţiilor deja scadente între părţi.

  6)Prevederile prezentului articol nu înlatură răspunderea părţii care, în mod culpabil, a cauzat încetarea contractului.
22.3.  Prin denunţare unilaterală

   1) Achizitorul poate denunţa unilateral contractul de servicii, printr-o notificare scrisă adresată prestatorului, în cel mult 30 de zile de la apariţia unor circumstanţe care nu au putut fi prevăzute de achizitor la data încheierii contractului şi care conduc la modificarea clauzelor contractuale, în aşa măsură încât îndeplinirea contractului respectiv ar fi contrară interesului public. 

   2)Achizitorul are dreptul de a denunţa unilateral prezentul contract şi în situaţia în care alocarea/repartizarea resurselor financiare a fost sistată/modificată. 

   3) În cazul prevăzut la art. 21.3. alin (1) şi (2), prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

23. Soluţionarea litigiilor
23.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.
23.2. - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.                    

24. Limba care guvernează contractul
24.1. - Limba care guvernează contractul este limba română.
25. Comunicări
25.1. - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.    

25.2. - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.
26. Legea aplicabilă contractului
26.1. - Contractul va fi interpretat conform legilor din România.
Parţile au înteles să încheie azi ..............  prezentul contract în …………………..exemplare, câte ………………. pentru fiecare parte.    

          ACHIZITOR





         PRESTATOR

 Colegiul Tehnic Căi Ferate Unirea Pașcani
                      S.C. _________S.R.L.      

        DIRECTOR                                                  ADMINISTRATOR/ DIRECTOR GENERAL                                      

Orasanu Daniela
